**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Mākslas akadēmija (turpmāk – Akadēmija) 2019.gada 26.marta vēstulē Nr.01-7/40 informēja Kultūras ministriju, ka Valsts ugunsdrošības un glābšanas dienests (turpmāk – VUGD) 2018.gada 27.novembrī iesniedza pārbaudes aktu Nr.22/8-3.8.1/1548 un 2018.gada 27.novembra brīdinājumu Nr.22/8-3.16.1/37. VUGD pārbaudē tika konstatēta virkne normatīvajos aktos noteikto ugunsdrošības noteikumu pārkāpumu ēkā Kalpaka bulvārī 13, Rīgā. Tie ir saistīti ar 1904.gadā celtā valsts nozīmes arhitektūras pieminekļa (reģistrācijas Nr.6522) esošo tehnisko stāvokli, jo ēkā esošā automātiskā ugunsgrēka atklāšanas un trauksmes signalizācija nepilda savu funkciju, kā arī novēroti citi ugunsdzēsību regulējošo normatīvo aktu pārkāpumi, piemēram, ēkā (kadastra apzīmējums 01000090057001) nav nodrošināts Ministru kabineta 2016.gada 19.aprīļa noteikumu Nr.238 „Ugunsdrošības noteikumi” (turpmāk – Ugunsdrošības noteikumi) 239.3.apakšpunktā noteiktās vismaz četras evakuācijas izejas. Savukārt ēkā (kadastra apzīmējums 01000090057002) nav nodrošināts Ugunsdrošības noteikumu 8. un 9.punktā noteiktais – esošajos evakuācijas ceļos ugunsdrošo durvju sliekšņa grīdas līmeņu starpība pārsniedz 25 mm.    SIA „LBS-Konsultants” 2019.gada marta Tehniskās apsekošanas atzinumā ir konstatēts, ka ēkas pagrabstāvā ir palielināts gaisa mitrums, ko izraisa nekvalitatīvi izbūvētais centralizētās apkures sistēmas pieslēgums. Telpās nav pietiekama ventilācija, līdz ar to rodas pelējums uz iekšējām ārsienu virsmām. Ēkas ārsienām virszemes zonā pa ēkas ārējo perimetru cieši pieguļ augsne, kas uzkrāj mitrumu. Difūzijas ietekmē telpās ieplūst mitrums un rada uz sienām pelējuma kārtu.  Akadēmija un Kultūras ministrija ir izvērtējušas iespēju finansēt minētos darbus, bet konstatēja, ka ne Augstskolas, ne Kultūras ministrijas budžetā nav līdzekļu, lai nodrošinātu minēto neatliekamo darbu veikšanu. Tādēļ, lai nodrošinātu VUGD 2018.gada 27.novembra pārbaudes aktā Nr.22/8-3.8.1/1548 un 2018.gada 27.novembra brīdinājumā Nr.22/8-3.16.1/37, kā arī SIA „LBS-Konsultants” 2019.gada marta Tehniskās apsekošanas atzinumā minēto, Akadēmijas ugunsgrēka trauksmes signalizācijas sistēmas, balss izziņošanas sistēmas un evakuācijas izeju izbūvei atbilstoši normatīvo aktu prasībām no valsts budžeta programmas 02.00.00 „Līdzekļi neparedzētiem gadījumiem” nepieciešams finansējums 407 374 *euro* apmērā (ar PVN).  VUGD 2018.gada 27.novembra pārbaudes aktā Nr.22/8-3.8.1/1548 norādīto pārkāpumu novēršanas termiņi ir, sākot ar 2018.gada 28.novembri un līdz 2023.gada 26.novembrim, bet ņemot vērā, ka Akadēmija piedāvā augstāko izglītību akreditētās bakalaura, maģistra un doktorantūras programmās, Akadēmijai ir pienākums pēc iespējas ātrāk veikt visas nepieciešamās darbības, lai nodrošinātu, ka studiju process tiek īstenots drošās un normatīviem aktiem atbilstošās telpās.  Saskaņā ar Administratīvā procesa likuma 370.pantu, ja administratīvais akts uzliek adresātam pienākumu izpildīt noteiktu darbību un tas šo pienākumu nepilda, adresātam var uzlikt piespiedu naudu. Minimālā piespiedu nauda ir 50 *euro*, maksimālā piespiedu nauda juridiskai personai – 10 000 *euro*.  Papildus minētajam Akadēmija 2019.gada 26.marta vēstulē Nr.01-7/40 apliecina, ka remontdarbiem paredzēto finansējumu ir plānots izlietot un remontdarbus pabeigt 2019.gadā.  Profesionālās izglītības kompetences centrs „Nacionālā Mākslu vidusskola” (turpmāk – Skola) ir valsts nozīmes izcilības centrs Latvijas kultūrizglītībā – profesionālajā mākslā, mūzikā un dejā, apvienojot četras izcilas mākslu skolas – Rīgas Doma kora skolu, Jaņa Rozentāla mākslas skolu, Emīla Dārziņa mūzikas skolu un Rīgas Horeogrāfijas skolu.  Sertificēta arhitekte – Dace Ūdre (sertifikāta Nr.1-00750), veicot Emīla Dārziņa mūzikas skolas koncertzāles Kalnciema ielā 10k2, Rīgā tehnisko apsekojumu, konstatēja, ka atsevišķas inženiersistēmas ir stipri nolietotas vai vispār nedarbojas, to stāvoklis neatbilst tehniskām un higiēnas prasībām. To nolietojums ir samērā augsts~85%. Ēkas arhitektoniskās daļas tehniskais nolietojums novērtēts ~90%. Bez nekavējošu darbu veikšanas ēkas ekspluatācija nav iespējama  Ņemot vērā minēto, tehniskās apsekošanas atzinuma Nr.K-8-19 secinājumu sadaļā noteikts, ka ir nepieciešams veikt šādus pasākumus:   1. veikt pārseguma konstrukcijas noturības pārbaudi; 2. ieteicams veikt ēkas termogrāfiju, lai konstatētu siltuma zuduma problemātiskās zonas, kuras būtu nepieciešams novērst; 3. veikt jumta lietusūdens savākšanas sistēmas izbūvi, papildināt jumta plakni ar drošības margām, sniega barjerām; 4. nomainīt visas iekšdurvis, ievērojot telpas funkciju un akustiskās prasības, kā arī evakuācijas izeju normatīvos noteiktos izmērus; 5. izveidot funkcionāli atbilstošas estētiski vērtējamas durvis; 6. izstrādāt un atjaunot zāles akustiskās prasības un nodrošinājumu; 7. atjaunot atbilstoši prasībām zāles skatuves daļu, lai varētu nodrošināt gan horeogrāfijas, gan mūzikas skolas un koru audzēkņu vajadzības; 8. izveidot piespiedu gaisa apmaiņas sistēmu ar gaisa dzesēšanu, atbilstoši normatīviem un zāles noslogotībai; 9. atjaunot skatuves daļas akustiskās un tehniskās nepieciešamības aizkarus; 10. pārprojektēt un pārlikt elektroinstalāciju, atjaunot apgaismojuma ķermeņus gan skatuves, gan zāles daļās; 11. izveidot zāles skatītājiem nepieciešamo redzamību, palielinot grīdas slīpumu; 12. atjaunot grīdas segumus gan skatuves, gan zāles daļās; 13. nodrošināt zāles daļai nepieciešamo energoefektivitāti.   Valsts akciju sabiedrība „Valsts nekustamie īpašumi” 2019.gada 8.aprīļa tehniskās apsekošanas akta secinājumu daļā norāda, ka Skolas skatuves grīdas konstrukcijas neapmierinošas, ar izteiktām augstuma līmeņa svārstībām (līdz 39 cm), esošajā zālē notiek baleta mācību nodarbības audzēkņiem līdz 17 gadu vecumam, koncerti un deju pasākumi visas dienas garumā. **Šādas līmeņa svārstības ir bīstamas un rada riskus gūt dažādas traumas**. Skatuves grīdas konstrukcijas nepieciešams pārbūvēt un atjaunot segumu atbilstoši prasībām. Ņemot vērā, ka zālē visas dienas garumā norit dažādas nodarbības un pasākumi, telpā praktiski nav nekādas gaisa apmaiņas, gaiss ir sasmacis ar mitruma piesātinājumu, **kas pasliktina darbaspējas un veselības stāvokli**. Lai nodrošinātu Veselības inspekcijas prasības, nepieciešams steidzami zālē izbūvēt ventilācijas sistēmas atbilstoši prasībām un funkcionalitātei. **Esošajā situācijā nav ieteicams rīkot pasākumus, ar lielu skaitu apmeklētāju, zāles telpā**. Jumta novadīšana notiek pa izbūvētām šahtām skatuves malās, apsekošanas laikā fiksēts mitruma piesātinājums apdares izstrādājumā, ilgstoša mitruma klātbūtne var pasliktināt jumta pārseguma konstrukcijas, nepieciešams demontēt apšuvumu un nomainīt lietusūdeņu stāvvadus un pieslēgumu vietas hermetizēt, nomainīt jumta pieslēguma savācējsietiņus.  Neatliekamie darbi:   1. izbūvēt zibensaizsardzības kontūru; 2. lielās zāles skatuves grīdas pārbūve ; 3. ventilācijas un kondicionēšanas sistēmas izveide lielajā zālē; 4. lietusūdeņu stāvvadu nomaiņa; 5. ventilācijas kanāla tīrīšana.   Veselības inspekcijas 2019.gada 5.aprīļa kontroles aktā Nr.00160719 konstatēts, ka Skolas aktu zālē ierīkota mehāniskā pieplūdes/nosūces ventilācija, kas maksimālajā režīmā nespēj nodrošināt nepieciešamo gaisa apmaiņu. Ir jūtams izteikts gaisa sasmakums, jūtams mitrums. **Tā kā nodarbības notiek viena pēc otras, visas dienas garumā, tad situācija tiek uzskatīta kā ārkārtēja. Veselības inspekcija rekomendē risināt šo problēmu steidzami, neatlikt, nepagarināt izpildes termiņu, jo sasmacis, sastāvējies gaiss rada pastiprinātu risku infekciju saslimšanām, un nevēdinātās telpās uzkrājas vīrusi un patogēnās baktērijas, kuras izplata inficēti cilvēki, t.sk. bezsimptomu nēsātāji.**  Veselības inspekcija 2019.gada 5.aprīļa kontroles aktā Nr.00160719 uzdeva Skolai veikt nepieciešamās darbības, lai nodrošinātu pietiekošu vēdināšanu (ventilāciju, gaisa apmaiņu) Skolas aktu zālē, nosakot izpildes termiņu līdz 2019.gada 1.septembrim.  Ministru kabineta 2015.gada 25.augusta noteikumi Nr.495 „Kārtība kādā piešķir un anulē profesionālās izglītības kompetences centra statusu mākslas, mūzikas un dejas jomā” nosaka, ka izglītības iestāde piedalās kultūras dzīvē, organizējot publiskus kultūras pasākumus – izstādes, koncertus, konkursus un citus radošus projektus” (2.3.punkts), veic reģionālā vai nozares metodiskā centra, pedagogu tālākizglītības centra funkcijas (2.5.punkts), organizē seminārus, konferences, konkursus, olimpiādes un metodiskos pasākumus izglītojamiem un pedagogiem gan valsts, gan starptautiskā līmenī (2.5.3.punkts). Vienīgā telpa, kurā Skola var nodrošināt šo funkciju īstenošanu mūzikas un dejas jomā, ir 1976.gadā uzceltā Emīla Dārziņa mūzikas skolas koncertzālē Kalnciema ielā 10k2, Rīgā.  Zāles infrastruktūra vairāk nekā 40 gadu laikā ir fiziski un morāli nolietota un neatbilst mūsdienīgām mācību procesa vajadzībām.  Skola nevar pilnvērtīgi nodrošināt profesionālās izglītības kompetences centram noteiktās izglītības funkcijas, jo Skolas zālē elektroapgādes sistēma ir nepamierinošā stāvoklī, ventilācija faktiski nedarbojas, apgaismojums ir nepietiekams, skatuves iekārtojuma iespējas un aprīkojums nav piemērots uzdoto funkciju īstenošanai. Zāles pārbūves uzsākšanai vajadzīgās projektēšanas izmaksas atbilstoši tāmei ir 44 770 *euro* (ar PVN).  Tā kā Skolas un Kultūras ministrijas budžetā nav finansējuma, lai nodrošinātu Skolas zāles atjaunošanas projektēšanu, nepieciešams Skolai 2019.gadā piešķirt papildu finansējumu no valsts budžeta programmas 02.00.00 „Līdzekļi neparedzētiem gadījumiem” 44 770 *euro* apmērā.  Tādējādi, kopējais Kultūras ministrijai 2019.gadā nepieciešamais finansējums no valsts budžeta programmas 02.00.00 „Līdzekļi neparedzētiem gadījumiem” ir   452 144 *euro* apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019.gads** | | Turpmākie trīs gadi (*euro*) | | | | |
| **2020.** | | **2021.** | | **2022.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  |  |  |  |  |  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 452 144 | 0 | 0 | 0 | 0 | 0 |
| 2.1. valsts pamatbudžets | 0 | 452 144 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -452 144 |  |  |  |  |  |
| 3.1. valsts pamatbudžets | 0 | -452 144 |  |  |  |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 452 144 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Akadēmijai nepieciešamais finansējums:   |  |  | | --- | --- | | Evakuācijas izejas izbūve, mitruma ietekmes novēršana un konstrukciju atjaunošana | 223 357,10 *euro* | | Ugunsgrēka trauksmes signalizācija | 76 911,16 *euro* | | Balss izziņošanas sistēma | 77 581,05 *euro* | | Elektromontāžas darbi | 29 524,00 *euro* | | Kopā | 407 373,31 *euro* |   Skolai nepieciešamais finansējums:   |  |  | | --- | --- | | Zāles projektēšanas izdevumi | 44 770,00 *euro* |   Akadēmijas un Skolas izdevumus pamatojošie dokumenti un tāmes ir pievienotas Projekta finansiālajā pamatojumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumi tiek segti no valsts budžeta programmas 02.00.00 „Līdzekļi neparedzētiem gadījumiem”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Šumeiko 67330282

[Juris.Sumeiko@km.gov.lv](mailto:Juris.Sumeiko@km.gov.lv)

Putniņa 67330288

[Roventa.Putnina@km.gov.lv](mailto:Roventa.Putnina@km.gov.lv)